Leo du Plessis | Woorde
Leo du Plessis
Aangesien jy deel van my blogs was, moet ek verlaas groet.
Ek gaan jou vreeslik mis, wie gaan nou saam met my die Beeld by die hek haal en so minagtend die koerant ‘n blerts gee- genadiglik nog in plastiese sakkie toegevou. Ek het altyd gewonder as ek die pie druppels afspoel – daardie oopbek die tong wat so flapper..miskien het jy heerlik in jou kies gelag.
Wie gaan wasdag by die wasmasjien staan en met my gesels. Whaowhoawhao.. dat hoor en sien vergaan en ek net so belangstellend “,,en toe? Vang jy die haas? Wat vertel jy my nou, nooit!!” Dan whoa whoa slobber-slobber wip-wip jy van vreugde en lekkerkry. Moontlik oor die vooruitsig van ‘n bederfhappie daarna. Ek het gehoor hoe giggel die siele in die huis oor ons twee se oggend geselsies.
Wie gaan my voorkeer as ek by die voordeur wou ingaan. Ek stap eenkant toe..jy wip soontoe , sit jou swaar kop teen my heup, ore vryf kop streel en jou ogies gaan sommer so toe van lekkerkry..oopbek kwylend. Naderhand moes ek hard praat, “Leo, asseblief ek moet nou in die huis in!” Menig dag het jy my vasgekeer teen die muur , ek moes geduldig jou rugvryf , naderhand desperaat geroep ” Roep tog net asseblief vir Leo, hy wil my nie los nie!” Ek onthou ook , mens speel nie met so groot Boerboel met ‘n bal aan tou nie.. hy ruk jou onderstebo, al slobber hy agterna deur jou gesig, jammer-jammer!
Wie gaan ek suutjies omhels. Niemand in hierdie huis het daarvan gehou nie, my gewaarsku ‘eendag is eendag hap die hond jou! ‘ My arms so om jou nek , ek vooroor gebuig jou grootkop so styfvasdruk teen teen my sykant van my gesig .. “Leo, jy is my allermooiste dierbaarste hond hoor!” dan kreun jy van lekkerkry.
Wie gaan ek in slapelose nagte deur die kombuisvenster groet.. ‘Hallou Leo, hoe gaan dit met jou?”
Onthou jy, daardie dag toe die watermeterleser sommer goedsmoeds hier instap.. en toe sy omdraai staan jy agter die boom. Sy skreeu. Koes en loer. Jy dink heerlik, iemand wil darem saamspeel en jy wip bons bons nader- sy koes en skree en jy keer voor.. en ek skree ! “Moenie weghardloop nie , staan net stil!” Foeitog so asof ek ‘n stormende Boerboel sou vertrou, al het ek voor my siel geweet jy is jollie vrolik … Daardie dag moes ek jou so sleepdra binneshuis, uit die kake van die meterleser se selfoon waarmee sy jou wou morsdood gooi.. (klink bietjie oordrewe , maar ek mag maar)
Toe gaan jy dood. So stukkie van my ook.
Gister het Woudie en Pieter jou graf gegrawe, ek het gewonder waaroor gesels hul , dalk oor jou kleintyd, dalk oor die Pa des huises gekla het” Jul bring elke keer ‘n hond hier aan..!” en nou is die Pa stil oor die verlies en die kleinste in die huis sy roep jou “Liejou Liejou!”
26 comments on “Leo du Plessis”	newsferret	Februarie 3, 2016
Pragtig. Pragtige woef en wonderlike herinneringe. Ken daardie belewnis goed. Ek voel saammet julle, maar danksy die herinneringe kan ons saam voortleef. My laaste soortgelyke ervaring was op die dag van alle dae ‘n Kersdag, maar die knaap wag saam met al die ander aan die ander kant van die reënboog vir my om weer met hulle aan te sluit. Sterkte.
Antwoord	ddupl3ss1s	Februarie 3, 2016
Ek is /was altyd verskriklik lief vir groot honde, Doepie het Leo versigtig benader. Diereliefhebbers pyn as een wegval. Is moeilik . Dankie vir jou kommentaar News,
Antwoord	Lien	Februarie 3, 2016
Ag siestog my nig my hart huil saam met jou!! Dis die vreeslikste gemis. Ons het 4 in ‘n ry verloor!! Romeo, Juliet, Jessie en Knibbels. Darm mooi nagedagtenisse!!!
Jou honde het die interessantste name! Dankie vir die saamlees Lienkie.
Antwoord	Jeanné	Februarie 3, 2016
Ai dis hartseer! Sterkte!
Antwoord	Net Ek	Februarie 3, 2016
Ai my hart is sommer saam julle seer…
Ai man ons wroeg. Dankie vir die saamlees.
Antwoord	coetzee2014	Februarie 3, 2016
Sterkte. Ek wou eintlik dit nie ge”like” het nie.
Ek verstaan darem, ek waardeer nietemin elkeen se saamlees. LikeLike
Antwoord	Toortsie	Februarie 3, 2016
En nou tjank ek oor ‘n hond wat ek nie eers ken nie.
Ag siestog man, ons loop heeldag met ‘onthou-jy-nog’s” . LikeLike
Antwoord	Tannie Frannie	Februarie 3, 2016
‘n Boerboel se bek is mos so groot soos ‘n grot – en sy ou hondehart ook. Ek treur saam met julle.
Ai dit is mooi gestel Frannie. Dankie vir die saamlees.
Antwoord	perdebytjie	Februarie 3, 2016
Ek huil sommer saam met jou! Niks kom by die onvoorwaardelike liefde van ‘n hond nie.Sterkte!
Ai Perdebytjie, en elke hondeprentjie sal Mia wys en ‘Liejou!” Lilly die kat en Buks die brak , hang hier rond so asof hul agterkom iets is net nie meer dieselfde nie. LikeLiked by 1 person
Antwoord	rondomtaliedraai	Februarie 3, 2016
Antwoord	Christina B	Februarie 4, 2016
Ai ek is jammer om dit te hoor, ek huil sommer ook nou. Dis ‘n swaar hartseer. Diere vra so min en gee so baie. Sterkte.
Antwoord	ddupl3ss1s	Februarie 4, 2016
Dankie vir die saamlees, ons het vorige kere honde verloor as gevolg van siekte of ouderdom..hierdie geval is regtig vir ons almal ‘n skok.
Antwoord	scrapydo2.wordpress.com	Februarie 5, 2016
Ek lees nou eers die storie. Ek het geweet hier is hartseer in toe ek jou inskrywing sien. Ek wou nie oopmaak om te kyk. Jy begin deur met almal wat saam met jou blog aan te spreek – ek dog jy gaan ophou blog! Ai die hondekinders is darem maar so deel van n mens. Ek is self ook lief vir n ou groot boerboel. Nou ja serkte maar met die familie wat agtergebly het.
Antwoord	Kameel	Februarie 8, 2016
Dit laat ‘n groot leemte. Hoe sê mens jammer?
Antwoord	ddupl3ss1s	Februarie 8, 2016
Ek mis hom vreeslik.. mens raak so gewoond aan huisdiere veral as hul soos huismense begin raak.
Ek het al my skoonseun sien huil wanneer ‘n rottweiler uitgesit moet word. Ek het jare gelede nadat ek myself siek getreur het oor my mooie Camilla hond, myself belowe ek sal nooit weer so geheg raak aan ‘n dier nie. Tog kan ‘n mens nie heeltemal onaangeraak teenoor hulle bly nie. LikeLiked by 1 person
Wietz Marais	Februarie 10, 2016
Ek het twee boerboele in twee jaar verloor. 😢
Antwoord	ddupl3ss1s	Februarie 16, 2016
Aggenee, dit is verskriklik!
Antwoord	kutukamus	April 7, 2016
Peace be with Leo..
This entry was posted on Februarie 3, 2016 by ddupl3ss1s in Gedagtes vir die dag..	Kortskakel
Argief	Julie 2017 (7)
Ander mense se aanhalings (20)
Boekstut – (3)
Facebook inskrywings (3)
Gedagtes vir die dag. (174)
Nuut ..splinternuut (8)
Spesiale kuns (8)
Top RatedBlog Stats	17,013 hits